От каква възраст децата могат да карат ролери?
 Теоретично едно дете може да се научи да кара ролери още на 2 или 3-годишна възраст – предполага се, че тогава то вече има достатъчно умения да пази равновесие. Можете да направите прост тест в домашни условия, за да проверите това. 
Помолете детето да застане на един крак и да се опита да остане в тази поза няколко секунди. Ако все пак имате съмнения, консултирайте се с педиатъра си. Повечето деца проявяват интерес и имат нужните умения за каране на ролери около 4 – 5-годишна възраст. Но независимо кога е започнало да кара ролери, детето винаги трябва да бъде под родителско наблюдение. 
Освен това не забравяйте, че децата винаги копират родителите си. Ако излизате заедно да карате ролери , винаги слагайте предпазните аксесоари – така детето ще свикне с тях и ще ги използва постоянно. 

